CELEX: 32022R0516
Language: el
Date: 2021-10-26 00:00:00
Title: Κατ’ εξουσιοδότηση κανονισμός (ΕΕ) 2022/516 της Επιτροπής της 26ης Οκτωβρίου 2021 για την τροποποίηση του παραρτήματος IV του κανονισμού (ΕΚ) αριθ. 708/2007 του Συμβουλίου για τη χρήση στην υδατοκαλλιέργεια ξένων και απόντων σε τοπικό επίπεδο ειδών

1.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 104/51
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/516 ΤΗΣ ΕΠΙΤΡΟΠΗΣ
         της 26ης Οκτωβρίου 2021
         για την τροποποίηση του παραρτήματος IV του κανονισμού (ΕΚ) αριθ. 708/2007 του Συμβουλίου για τη χρήση στην υδατοκαλλιέργεια ξένων και απόντων σε τοπικό επίπεδο ειδών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 708/2007 του Συμβουλίου (1), της 11ης Ιουνίου 2007, για τη χρήση στην υδατοκαλλιέργεια ξένων και απόντων σε τοπικό επίπεδο ειδών, και ιδίως το άρθρο 24 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 708/2007 του Συμβουλίου θεσπίζει πλαίσιο που διέπει τις πρακτικές στον τομέα της υδατοκαλλιέργειας σε σχέση με ξένα και απόντα σε τοπικό επίπεδο είδη για την εκτίμηση και ελαχιστοποίηση των δυνητικών επιπτώσεων των ειδών αυτών και των συνδεόμενων μη στοχευόμενων ειδών στα υδατικά ενδιαιτήματα.
                  
               
                     (2)
                  
                  
                     Στο παράρτημα IV του κανονισμού (ΕΚ) αριθ. 708/2007 απαριθμούνται τα είδη που χρησιμοποιούνται ευρέως στην υδατοκαλλιέργεια επί μεγάλο χρονικό διάστημα σε ορισμένα μέρη της Ένωσης και, ως εκ τούτου, τυγχάνουν διαφοροποιημένης μεταχείρισης που διευκολύνει την ανάπτυξή τους χωρίς πρόσθετη διοικητική επιβάρυνση, όπως προβλέπεται στο άρθρο 2 παράγραφος 5 του εν λόγω κανονισμού.
                  
               
                     (3)
                  
                  
                     Σύμφωνα με το άρθρο 24 παράγραφος 4 του κανονισμού (ΕΚ) αριθ. 708/2007, τα κράτη μέλη μπορούν να ζητούν από την Επιτροπή την προσθήκη ειδών στο παράρτημα IV του κανονισμού (ΕΚ) αριθ. 708/2007. Ο κανονισμός (ΕΚ) αριθ. 535/2008 της Επιτροπής (2) θεσπίζει λεπτομερείς κανόνες σχετικά με τις απαιτούμενες προϋποθέσεις για την προσθήκη ειδών στο παράρτημα IV.
                  
               
                     (4)
                  
                  
                     Η Ελλάδα ζήτησε να προστεθεί το είδος Φαγκρί βραχύπτερο (Pagrus major), γνωστό και ως ιαπωνικό φαγκρί, στο παράρτημα IV του κανονισμού (ΕΚ) αριθ. 708/2007, σύμφωνα με τους λεπτομερείς κανόνες του κανονισμού (ΕΚ) αριθ. 535/2008, και ιδίως το άρθρο 3. Μια μελέτη που υποβλήθηκε μαζί με το αίτημα καταλήγει στο συμπέρασμα ότι το εν λόγω είδος χρησιμοποιείται στην ελληνική υδατοκαλλιέργεια επί μεγάλο χρονικό διάστημα χωρίς δυσμενείς επιπτώσεις. Μετά την αξιολόγηση του αιτήματος αυτού, η Επιτροπή κατέληξε στο συμπέρασμα ότι το αίτημα είναι δικαιολογημένο και τεκμηριωμένο με όλες τις απαιτούμενες πληροφορίες.
                  
               
                     (5)
                  
                  
                     Η τροποποίηση του παραρτήματος IV κατόπιν αιτήματος της Ελλάδας παρέχει την ευκαιρία να γίνουν προσαρμογές στην ορολογία που χρησιμοποιείται στο παράρτημα. Η λατινική ονομασία του Οξύρρυγχου Δούναβη (Acipenser gueldenstaedtii) είχε αναγραφεί λανθασμένα και πρέπει να αντικατασταθεί από τη σωστή ονομασία. Είναι επίσης σκόπιμο να επικαιροποιηθεί η λατινική ονομασία του Μεγαλοκέφαλου κυπρίνου από Aristichthys nobilis σε Hypophthalmichthys nobilis.
                  
               
                     (6)
                  
                  
                     Για λόγους σαφήνειας, στην υποσημείωση που προστίθεται στο παράρτημα IV διευκρινίζεται ότι τα υβρίδια ειδών που απαριθμούνται στο εν λόγω παράρτημα δεν τυγχάνουν αυτομάτως της διαφοροποιημένης μεταχείρισης που παρέχεται στα είδη του παραρτήματος. Για να τύχουν αυτής της μεταχείρισης, πρέπει να ακολουθείται η διαδικασία προσθήκης ειδών στο παράρτημα.
                  
               
                     (7)
                  
                  
                     Επομένως, το παράρτημα IV του κανονισμού (ΕΚ) αριθ. 708/2007 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα IV του κανονισμού (ΕΚ) αριθ. 708/2007 τροποποιείται ως εξής:
            
                        1)
                     
                     
                        Στο ΜΕΡΟΣ Α — Γενικές πληροφορίες, προστίθεται το ακόλουθο είδος: Pagrus major, Φαγκρί βραχύπτερο, γνωστό και ως ιαπωνικό φαγκρί.
                     
                  
                        2)
                     
                     
                        Η λατινική ονομασία του είδους Acipenser gueldenstaeti αντικαθίσταται από την ονομασία Acipenser gueldenstaedtii.
                     
                  
                        3)
                     
                     
                        Η λατινική ονομασία του είδους Aristichthys nobilis αντικαθίσταται από την ονομασία Hypophthalmichthys nobilis.
                     
                  
                        4)
                     
                     
                        Στον τίτλο του παραρτήματος IV προστίθεται υποσημείωση με το ακόλουθο κείμενο: «Δεν θα πρέπει να θεωρείται ότι τα υβρίδια ειδών που περιλαμβάνονται στο παρόν παράρτημα αποτελούν μέρος του παρόντος καταλόγου.»
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Οκτωβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 168 της 28.6.2007, σ. 1.
         
            (2)  Κανονισμός (ΕΚ) αριθ. 535/2008 της Επιτροπής, της 13ης Ιουνίου 2008, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 708/2007 του Συμβουλίου για τη χρήση στην υδατοκαλλιέργεια ξένων και απόντων σε τοπικό επίπεδο ειδών (ΕΕ L 156 της 14.6.2008, σ. 6).